โดนหมาข่วนหลังฉีดกระตุ้นไม่ถึงอาทิตย์ ไปพบเพื่อความปลอดภัย ให้ฉีดกระตุ้นอีกวันที่ 0,3 แต่ที่อ่านๆมา โดนข่วนหลังฉีดเข็มสุดท้าย ไม่ถึง 6 เดือน ฉีดกระตุ้นแค่วันที่ 0 ก็เพียงพอหรือไม่? ต้องไปฉีดวันที่ 3 อีกหรือไม่?
สวัสดีค่ะ Mymint123,หากเคยฉีดวัคซีนป้องกันพิษสุนัขบ้าครบตามกำหนดนัดมาก่อนแล้วอย่างน้อย 3 เข็ม ได้ฉีดกระตุ้นไป โดยล่าสุด ได้ฉีดไปยังไม่ถึง 1 สัปดาห์ แล้วโดนสุนัขข่วนอีกดังกล่าว ยังไม่จำเป็นต้องไปฉีดกระตุ้นอีกค่ะ เพราะระดับภูมิคุ้มกันที่ถูกกระตุ้น จะอยู่ในระดับสูงเพียงพอในการป้องกันการเกิดโรคได้ อย่างไรก็ตาม หากได้ฉีดไปแล้ว ก็ไม่ได้อันตรายแต่อย่างใด และไม่จำเป็นต้องไปรับการฉีดวัคซีนเข็มต่อไปอีกค่ะ